তাহিরপুরে তেমন ভাল মানের খাবার হোটেল পাবেন না । তবে কয়েকটি হোটেলে মাঝারি মানের খাবার পেয়ে যাবেন। এরপর ঐ রাতটি গেস্ট হাউস এ থেকে পরদিন সকালে তাহিরপুর নৌকা ঘাটে গিয়ে দরদাম করে টাঙ্গুয়ার উদ্দেশ্যে যাত্রা শুরু করবেন। মনে রাখবেন দুপুরের খাবারের জন্য তাহিরপুর বাজার থকে প্রয়োজনীয় উপকরণ নিয়ে নিবেন। আর ৩-৪ ঘণ্টা পুরো টাঙ্গুয়া ভ্রমণ করে যদি সময় থাকে তাহলে মেঘালয় সংলগ্ন গ্রাম এবং গারো পাড়া বাঙ্গালভিটা দেখতে পারেন । আর রাতে নৌকাতে থাকতে চাইলে মেঘালয় সীমান্ত বর্তী গ্রাম বাঘলি তে থাকার চেষ্টা করবেন । কারন এখানে আপনি রাতের খাবারের পাশাপাশি নিরাপদে থাকবেন ।